Force India VJM02
Force India VJM02 – antrasis Formulės 1 ekipos Force India automobilis, naudojamas 2009 m. sezone. Jis buvo pristatytas 2009 m. kovo 1 d. Jerezo trasoje. VJM02 autmobilis nudažytas Indijos vėliavos spalvomis. VJM yra komandos savininko ir vadovo Vijay Mallya inicialai, o 02 rodo, kad tai yra antrasis ekipos automobilis. Bahreino GP ekipa pristatė patobulintą JVM02 versiją. Antroje sezono pusėje Force India stipriai pagerino savo rezultatus ir vieną kartą sugebėjo užimti antrąją vietą Belgijoje. Tai geriausias rezultatas Force India ekipos istorijoje. Kitose lenktynėse Italijoje ekipa pelnė 4 vietą bei nuvažiavo greičiausią lenktynių ratą.